recursal/SuperWikiNEXT-32B huggingface dataset:
**Filem My Love Sinema**merupakan sebuah filem drama yang diarahkan oleh Tan Ai Leng dan dibintangi oleh Tosh Zhang, Cheryl Wee, Jeff Wang. Filem ini merupakan sebuah filem bercorak drama. Filem ini telah ditayangkan kepada umum pada 2016.

Filem ini menggunakan bahasa Mandarin, Chinese Dialect dan tayangannya memakan masa selama 92 minit.

Sinopsis
--------

Cerita berkisar pada tahun 1956, dengan Kheong yang berpindah ke Singapura dari Malaysia, untuk berlatih sebagai seorang pemancar filem. Dia bertemu Lee yang menjadi mentornya dan juga jatuh cinta dengan Wei, seorang guru Cina yang terperangkap antara peranannya sebagai anak perempuan dan cintanya untuk Kheong. Pasangan itu menghadapi pelbagai halangan, menghalang mereka daripada bersatu. Filem ini meneroka tema nostalgia dan sentimen yang saling berkaitan dengan percintaan, komedi dan pragmatisme. Ia adalah satu penghormatan kepada cinta muda dan kuasa pawagam, dan usaha mengejar "pelangi".

Pelakon
-------

Para pelakon yang berlakon di dalam filem ini termasuk Tosh Zhang, Cheryl Wee, Jeff Wang

Penerbitan
----------

*Filem My Love Sinema* ini , yang masa tayangannya sepanjang 92 minit ini dihasilkan oleh Fly Entertainment, Mm2 Entertainment, dan syarikat pengedarnya adalah Fly Entertainment, Mm2 Entertainment.

Keluaran dan sambutan
---------------------

### Tayangan

Filem terbitan Fly Entertainment, Mm2 Entertainment ini dihasilkan untuk tayangan umum dalam format HD/DCP dan syarikat pengedarnya juga merupakan syarikat yang sama, iaitu Fly Entertainment, Mm2 Entertainment.

### Ulasan

Runut bunyi
-----------

Anugerah
--------

Rujukan
-------

Pautan luar
-----------

* Filem My Love Sinema
Suatu **faux pas** (HFA /ˌfoʊˈpɑː/) (Bahasa Perancis: *salah langkah*) adalah suatu kesalahan adat masyarakat yang diterima umum, walaupun tidak ditulis. *Faux pas* berbeza besar dari budaya ke budaya dan apa yang dianggap kelakuan baik dalam satu budaya boleh dikira faux pas dalam budaya lain. Misalnya, di negara-negara Barat berbahasa-Inggeris, membawa sebotol wain apabila bertandang ke rumah seseorang untuk makan malam kadang kala dianggapkan tanda bertimbang rasa. Akan tetapi, di Perancis, ia dianggap menghina kerana ia seolah-olah menandakan bahawa tuan rumah tidak dapat menyediakan wain mereka sendiri. Walau bagaimanapun, membawa bunga mengunjungi sesebuah rumah yang mempunyai perempuan yang sudah berkahwin jarang menjadi suatu faux pas, walaupun kadang kala seseorang perlu berhati-hati pada jenis bunga yang dibawanya.

Rujukan
-------

* Answers.com Faux-pas. Dicapai pada 31 Disember 2005.

Lihat juga
----------

* Kepelbagaian kebudayaan
* Etiket di Afrika
* Etiket di Asia
* Etiket di Australia dan New Zealand
* Etiket di Kanada dan Amerika Syarikat
* Etiket di Eropah
* Etiket di Amerika Latin
* Etiket di Timur Tengah
* Etiket antarabudaya
* Etiket sedunia
Kelas hibrid ialah persekitaran pembelajaran di mana arahan dan pembelajaran dalam talian, dan sesetengahnya berlaku secara bersemuka di dalam bilik darjah. Setelah pandemik Covid-19 melanda, Seluruh sekolah di dunia menggunakan kaedah pembelajaran dalam talian. Perlaksanaan Kelas hibrid adalah satu langkah permodenan dalam sistem pendidikan dengan berasaskan teknologi dan komunikasi semuka.

Fungsi
------

Kursus hibrid menggabungkan faedah pembelajaran dalam talian dan secara peribadi. Komponen dalam talian membenarkan akses kepada kepelbagaian bahan kursus, sumber dan peluang kerjasama. Bahagian di kampus (dikenali sebagai sesi bersemuka) memberi peluang untuk interaksi satu-satu antara pengajar dan pelajar.

Pelajar juga boleh mengambil bahagian dalam sesi dalam talian untuk belajar mengikut kadar mereka sendiri, melengkapkan pengalaman bersemuka untuk menampung tahap kemahiran yang berbeza. Kelas hibrid melibatkan lebih daripada sekadar dua puluh jam biasa yang dihabiskan setiap minggu di dalam bilik darjah.

Mereka menuntut lebih banyak penglibatan dan pelaburan masa terlebih dahulu untuk memastikan ia berjaya. Dengan jumlah komitmen ini, pelajar akan dapat menerima tahap sokongan, pengetahuan dan pemahaman yang lebih baik tentang kurikulum.

Perlaksanaan Kelas hibrid di seluruh negara
-------------------------------------------

### Malaysia

110 sekolah di seluruh negara itu turut termasuk Sabah dan Sarawak yang dipilih dengan setiap lima bilik darjah sekolah terbabit akan ditingkatkan sambungan internet untuk membolehkan pengajaran dan pembelajaran (PdP) dilaksanakan secara hidbrid.

Rujukan
-------

1. ↑  "What is a Hybrid class?". *schoolandtravel* (dalam bahasa Inggeris).
2. ↑  "110 sekolah di seluruh negara laksana projek rintis kelas hibrid mulai Nov ini - Radzi". *Astro Awani*. Ogos 20, 2022.
3. ↑  AHMAD, AMREE (22 Ogos 2022). "Kelas Hibrid bakal dilengkapi teknologi digital". *Utusan Malaysia*.
Jangan dikelirukan dengan Pengelasan kapal.
Dua dari tiga  kapal samudera kelas-*Olympic* yang dibina; *Olympic* (kiri) dan *Titanic* (Mac 1912)
**Kelas kapal** ialah penggolongan kapal dengan reka bentuk yang sama. Ia berbeza dari jenis kapal, yang mungkin mencerminkan persamaan tanan atau penggunaan yang dimaksudkan. Sebagai contoh, USS *Carl Vinson* ialah sebuah kapal induk nuklear (jenis kapal) dari  kelas *Nimitz* (kelas kapal).

Semasa membina kelas kapal, perubahan reka bentuk mungkin dilaksanakan. Oleh yang demikian, kapal dengan reka bentuk yang berbeza mungkin tidak dianggap daripada kelas yang sama; setiap variasi akan menjadi kelasnya sendiri, atau sub kelas dari kelas original (lihat  kruiser kelas-*County* sebagai contoh). Jika kapal dibina dari kelas yang pengeluarannya dihentikan, satu perbezaan yang sama mungkin dibuat.

Kapal dalam kelas selalunya mempunyai nama yang dikaitkan dengan faktor yang sama: misalnya nama  kapal selam kelas-*Trafalgar* semuanya bermula dengan huruf T (*Turbulent*, *Tireless*, *Torbay*); dan  kruiser kelas-*Ticonderoga* dinamakan sempena pertempuran-pertempuran Amerika (*Yorktown*, *Bunker Hill*, *Gettysburg*, *Anzio*). Kapal dari kelas yang sama boleh dirujuk sebagai kapal kembar.

Rujukan
-------

1. 1 2  CDR Salamander. "Spreading ship-naming head scratching". Dicapai pada 21 March 2010.

Pautan luar
-----------

|  |  |
| --- | --- |
|  | Wikidata mempunyai sifat: 
* ***kelas kapal (P289)*** (lihat penggunaan)
 |

* Naval naming conventions
Bagi drama adaptasi novel ini, lihat Kerana Terpaksa Aku Relakan.

***Kerana Terpaksa Aku Relakan*** ialah novel 2012 oleh penulis novel Malaysia, Umie Nadzimah terbitan Kaki Novel. Ia telah diadaptasikan sebagai sebuah siri drama oleh TV3 pada 2014.

Sinopsis
--------

Angkara fitnah dan rancangan jahat emak dan kakak tiri, kehidupan bahagia Indah Halina musnah dengan sekelip mata. Dengan tiba-tiba dia menjadi gadis yang paling malang, sebatang kara dan tidak punya apa-apa.

Dalam kemelut kepayahan, rupanya Tuhan masih menyayanginya apabila dia mendapat perhatian dari seorang wanita kaya dan terhormat, Dato’ Safiya. Tanpa sebarang alasan, Indah Halina mendapat tempat teristimewa dalam hati wanita itu, lalu diberi kasih sayang dan kemewahan bagaikan anak sendiri. Di rumah banglo itu, bermulanya kisah cinta dongeng di antara Indah Halina gadis kampung yang tidak punya apa-apa dengan Tajul Razin, si dia yang punya segalanya. Perhubungan yang mulanya dingin bertukar menjadi sangat indah apabila dalam hati penuh dengan bunga-bunga segar berbau harum.

"Kalau layan abang mengantuk, tapi kalau fasal kucing laju aje cakap. Dengan kucing boleh kata rindu, dengan abang tak kata pun?"- Tajul Razin. Dilema cinta bermula apabila adik si jejaka, Tajul Fahin juga menagih cinta pada gadis yang sama. Kemunculan semula bekas tunang Indah Halina dan si gadis serba sempurna Ilyana makin merumitkan keadaan. Sikap ayah dan pakatan musuh juga membuatkan Indah Halina tersepit untuk membuat keputusan yang terpaksa…

"Errr… Abang Zen, kalau Indah jadi adik perempuan abang selama-lamanya boleh, kan?" – Indah Halina. "Kenapa sebut adik perempuan aje? Tak ada impian jadi isteri Abang Zen ke? Abang selalu berangan-angan suatu hari nanti Indah akan jadi suri hidup. Tak sama ke angan kita?" – Tajul Razin.

Keluaran dan legasi
-------------------

Rencana utama: Kerana Terpaksa Aku Relakan
*Kerana Terpaksa Aku Relakan* dikeluarkan pada 2012 oleh Karya Seni. Pada tahun 2014, novel ini telah diadaptasikan ke siaran TV melalui drama waktu perdana di Slot Akasia bermula 21 Mei 2014 di TV3, dibintangi oleh Amar Baharin dan Izreen Azminda.

Rujukan
-------

1. ↑  Umie Nadzimah (2012). *Kerana Terpaksa Aku Relakan*. Karya Seni.
2. ↑  Kerana Terpaksa Aku Relakan oleh Umie Nadzimah Goodreads. Dicapai pada 8 Februari 2018.
3. ↑  Drama Bersiri Kerana Terpaksa Aku Relakan Sensasi Selebriti. 19 Mei 2014.
**Elie Youssef Najem** merupakan 'jutawan' dari negara Lubnan / Lebanon. Beliau pernah berjanji untuk menyumbang RM1 bilion kepada Majlis Kanser Nasional.

Beliau pernah ditangkap kerana memiliki wang palsu AS$66.02 juta (RM220.6 juta).

Penjara kerana menipu
---------------------

Pada 13 Ogos 2010, beliau dijatuhi hukuman penjara 6 tahun 6 bulan oleh Mahkamah Majistret Kuala Lumpur. Dia dihukum penjara 3 tahun bagi dua tuduhan menipu dan 5 bulan bagi tuduhan menyalahguna pas lawatan.Majistret Mohd Azali Ibrahim mendapati tiada keraguan munasabah.

Elie telah menipu Tan Sim Chai, 64 bahawa dia akan membayar balik hutangnya apabila memperoleh wang dari luar negara berjumlah 2.6 juta pound sterling. Oleh itu Tan sanggup menyerahkan 9 cek Maybank RM22,000 pada 10 malam, 12 September 2005. 

Elie juga menipu Tan atas alasan yang sama sehingga mendorong Tan menyerahkan RM13,000 pada pukul 11 malam, 13 September 2005. Seksyen 415 dan 417 Kanun Keseksaan memperuntukkan hukuman penjara maksimum lima tahun atau denda atau kedua-duanya. 

Elie turut bersalah di bawah Peraturan 11(7) Imigresen 1963 kerana bekerja sebagai pengarah syarikat dengan menggunakan pas lawatan. Dia melakukan kesalahan itu di sebuah rumah di B-3-14, Blok B, Megan Avenue 2, Jalan Yap Kuan Seng, di Kuala Lumpur. 

Mahkamah Tinggi membenarkan Elie diikat jamin RM40,000 dengan dua penjamin warganegara Malaysia dan pasportnya ditahan sehingga kes selesai.

Berkhalwat
----------

Pada 27 April 2010, Elie (50) berkhalwat dengan Roslin Taha (49) di bilik 8804, Tingkat 8, Wisma Belia, Brickfieldsjam 3.45 petang. Elie didakwa mengikut Seksyen 27(a) Akta Kesalahan Jenayah Syariah Wilayah-Wilayah Persekutuan 1997 sementara Roslin pula didakwa mengikut Seksyen 27(b) akta sama.

Bernikah tanpa kebenaran
------------------------

Elie juga bernikah dengan isterinya, Farinnie Mohd. Farid, tanpa kebenaran Pendaftar Nikah, Cerai dan Rujuk mengikut Seksyen 40(2) Akta Undang-Undang Keluarga Islam 1984. Jika sabit kesalahan boleh dihukum denda maksimum RM1,000 atau penjara sehingga enam bulan atau kedua-duanya.]

Beliau juga mengugut isterinya.

Isterinya Farinnie menuntut cerai fasakh di bawah Seksyen 52 Akta Undang-Undang Keluarga Islam (Wilayah-Wilayah Persekutuan) 1984 yang difailkan di Mahkamah Rendah Syariah Kuala Lumpur.

Rujukan
-------

1. ↑  Elie didakwa khalwat wanita berusia 49 tahun
2. ↑  Elie didakwa khalwat wanita berusia 49 tahun Elie didakwa khalwat wanita berusia 49 tahun
**Eudialyte** in syenite, Brazil. The white mineral is alkali feldspar, the black is aegirine, and the little brown bits are biotite.
Nama batuan eudialit berasal dari perkataan Yunani Εὖ διάλυτος *eu* *dialytos*, yang bermaksud "mudah merapuh". Ianya sukar ditemui dan merupakan ahli dalam mineral siklosilikat 9 cincin. Ia terbentuk di dalam batuan igneus alkali seperti sienit nefelin. 

Ia mula dicirikan pada tahun 1819 selepas penemuan sienit nefelin di barat laut Greenland.

Kegunaan
--------

Zirkonium boleh ditemui dalam bijih eudialit. Ia juga digunakan sebagai batu permata, walaupun jarang digunakan kerana sukar ditemui dan kekurangan sifat kristal. Eudialit mengandungi kuantiti signifikan uranium, plumbum, niobium, tantalum, zirkonium, hafnium dan unsur surih bumi. Oleh kerana itu, geosaintis sering menjadikannya pengukur usia batu dalam mengkaji usia batuan.

Mineral Berkaitan
-----------------

Selain dari kebanyakan mineral igneus yang biasa, eudialit boleh ditemui bersama dengan mineral igneus alkali lain.

Contoh mineral tersebut adalah: mikroklin, nefelin, aegirin, lamprofilit, lorenzinit, katapleit, murmanit, arfvedsonit, sodalit, aenigmatit, rinkit, lavenit, titanit dan magnetit titanium.

Identifikasi
------------

Disebabkan ianya jarang ditemui, lokaliti menjadikannya mudah dikenalpasti. Kawasan di mana ianya mudah temui termasuklah Mont Saint-Hilaire Kanada dan Semenanjung Kola di Rusia. Ianya juga boleh ditemui di Greenland, Norway, dan Arkansas. Kekurangan sifat kristal yang berkait dengan warna juga berguna dalam pengenalpastiannya. Antara sifat lainnya adalah ia berwarna merah jambu-merah, dan tidak bersifat kristal igneus alkali (cth nefelin dan aegirin).

Kumpulan Eudialit
-----------------

Analisis mikrokimia dan struktur sampel eudialit yang berbeza mendedahkan kehadiran pelbagai jenis mineral yang seakan-akan eudialit. Mineral-mineral ini mempunyai struktur dan kandungan kimia yang hampir sama seperti eudialit dan dikumpulkan dalam satu kumpulan eudialit. Kumpulan tersebut mengandungi ion zirkonium, hidroksida, klorida, fluorida, karbonat dan kemungkinan juga silikat natrium, kalium, hidronium, kalsium, strontium, unsur surih bumi, mangan, besi (Fe), niobium dan wulfrum (tungsten) yang mengandungi sulfat. Struktur kimia mereka juga menunjukkan kekosongan elektron.
**Cik Puan Elia Suhana binti Ahmad** merupakan bekas isteri kedua Sultan Kelantan, Sultan Ismail Petra. Mereka berkahwin pada 23 Disember 2007. Kononnya Cik Puan telah diceraikan pada 12 Februari 2010 di hadapan beberapa saksi di Singapura dan tidak layak melawat baginda.

Proses mahkamah
---------------

Pada 4 Februari 2010, Mahkamah Tinggi Syariah memberi hak melawat kepada Cik Puan Elia untuk melawat Tuanku Ismail Petra di Hospital Mount Elizabeth, Singapura setiap Sabtu sehingga pagi Isnin setiap minggu. Sultan Ismail Petra menerima rawatan jantung di Singapura sejak Mei 2009. 

3 Mac 2010, Raja Perempuan Kelantan, Tengku Anis Tengku Abdul Hamid mengemukakan di Mahkamah Tinggi Syariah. Pedua Zainul Rijal Abu Bakar dan Abdul Halim Bahari mewakili Tengku Anis.

  

Pada 23 Mei 2010, Meskipun Mahkamah Tinggi Rayuan Syariah kali kedua membenarkan Cik Puan Elia memasuki Istana Mahkota, Kubang Kerian, Kelantan.Panel tiga hakim iaitu Ketua Hakim Syarie Datuk Daud Mohamad, Hakim Tan Sri Nik Hashim Nik Abdul Rahman dan Hakim Wan Hassan Wan Muhamad membuat keputusan membenarkan lawatan itu setelah mengadakan semakan terhadap afidavit dan autoriti dari pihak Elia Suhana dan pihak Raja Perempuan Kelantan Tengku Anis Tengku Abdul Hamid.

Kemelut Istana Kelantan
-----------------------

Sejak Sultan Ismail gering, berlaku kemelut istana Kelantan. Rakyat merasakan beberapa pihak mahu menguasai Istana Kelantan. Semasa ketiadaannya, anakanda sulung baginda, Tengku Muhammad Faris Petra, dilantik oleh Majlis Perajaan Negeri sebagai Pemangku Raja mengikut dua pertiga daripada 17 anggota MPN pada 29 Mei tahun lalu. Satu pihak lagi ialah adindanya, Tengku Muhammad Fakhry Petra serta bondanya, Tengku Anis Tengku Abdul Hamid. Datuk Wan Hashim Wan Daud, yang didakwa dilantik sebagai Setiausaha Sulit Kepada Sultan, mengumumkan tiada acara sambutan hari keputeraan sultan pada 30 Mac 2010. Pelantikan Wan Hashim Wan Daud sebagai Setiausaha Sulit Sultan, dipertikai oleh Pengelola Istana Kelantan, Datuk Abdul Halim Hamad.

Pada 25 Mac 2010, Wan Hashim mengumumkan titah Sultan bahawa Tengku Muhammad Faris Petra dilucutkan jawatannya serta merta sebagai Pemangku Raja dan digantikan oleh Tengku Abdul Aziz Hamzah. Bagaimanapun, pengelola Istana Kelantan, Datuk Abdul Halim Hamad menyatakan bahawa Tengku Muhammad Faris kekal sebagai Pemangku Raja Kelantan, kerana mengikut Perlembagaan negeri sebarang pelantikan dan pemecatan ianya memerlukan dua pertiga persetujuan daripada ahli Majlis Perajaan Negeri dan bukannya daripada seseorang.

Elia tiba di pekarangan istana dengan menaiki Proton Perdana jam 12:55 tengah hari tetapi dihalang masuk. Elia dihalang oleh pegawai pengiring Sultan dengan alasan "telah melafazkan talak tiga. Elia diiringi oleh kakaknya dan dua peguam, Fakhrul Azman Abu Hassan dan Roshdan Sujak Raffie.

Rujukan
-------

1. ↑  Adakah Kemelut Istana Hampir Penghujungnya?
2. ↑  Raja Perempuan Kelantan Kemuka Bantahan Berhubung Arahan Tunjuk Sebab
3. ↑  Elia Suhana Dihalang Lagi Untuk Bertemu Sultan Kelantan
4. ↑  Dua Pemangku Raja Kelantan?
Keratan rentas kon dapat membentuk elipsElips dan sifat-sifat matematiknya
Dalam matematik, sebuah **elips** (Jawi: ‏**ايليڤس**‎code: ms is deprecated ‎) ialah rajah yang menyerupai bulatan yang telah dipanjangkan ke suatu arah. Elips adalah salah satu contoh daripada kepingan kon dan dapat didefinisikan sebagai lokus dari semua titik, dalam satu bidang, yang memiliki jumlah jarak yang sama dari dua titik tetap yang telah ditentukan sebelumnya (disebut **fokus**).

Elips banyak dijumpai dalam fizik, astronomi dan kejuruteraan.

Dalam satah Cartesian
---------------------

### Persamaan umum

Persamaan umum bagi elips yang berpusat pada titik tengah (0,0) ialah:

{\displaystyle {x^{2} \over a^{2}}+{y^{2} \over b^{2}}=1,}

apabila 2*a* ialah lebar maksimum elips manakala 2*b* ialah panjang melintang terpanjang elips. Sekiranya *y* dijadikan tajuk rumus, persamaannya ialah:

{\displaystyle y=\pm {\frac {b}{a}}{\sqrt {a^{2}-x^{2}}}=\pm {\sqrt {\left(a^{2}-x^{2}\right)\left(1-e^{2}\right)}}.}

Persamaan umum bagi elips yang berpusat pada titik tengah (x,y) ialah:

{\displaystyle {(x-x\_{o})^{2} \over a^{2}}+{(y-y\_{o})^{2} \over b^{2}}=1,x-x\_{o}=y-y\_{o}=0.}

### Parameter

#### Kemiringan

Kemiringan, *e* bagi sebuah elips boleh dikira dengan rumus berikut,

{\displaystyle e={\frac {c}{a}}={\sqrt {1-\left({\frac {b}{a}}\right)^{2}}}.}

#### Kemiringan pusat

Jarak antara titik fokus dan pusat elips, *c* ialah {\displaystyle c={\sqrt {a^{2}-b^{2}}}}.

Ciri-ciri metrik
----------------

Rumus ciri-ciri metrik di bawah berdasarkan persamaan umum elips, {\displaystyle {x^{2} \over a^{2}}+{y^{2} \over b^{2}}=1.}

### Luas

Luas sebuah elips boleh dihitung dengan rumus {\displaystyle A=\pi ab.}

### Ukurlilit

Ukurlilit sebuah elips ialah seperti rumus di bawah:

{\displaystyle C\,=\,4a\int \_{0}^{\pi /2}{\sqrt {1-e^{2}\sin ^{2}\theta }}\ d\theta \,.}

Srinivasa Ramanujan pula menetapkan dua rumus untuk mencari anggaran jarak ukurlilit elips, yakni:

{\displaystyle C\approx \pi \left[3(a+b)-{\sqrt {(3a+b)(a+3b)}}\right]=\pi \left[3(a+b)-{\sqrt {10ab+3\left(a^{2}+b^{2}\right)}}\right]}

dan

{\displaystyle C\approx \pi \left(a+b\right)\left(1+{\frac {3h}{10+{\sqrt {4-3h}}}}\right)}, dengan {\displaystyle h={(a-b)^{2} \over (a+b)^{2}}.}

Lihat juga
----------

* Elipsoid

Rujukan
-------

1. ↑  Ramanujan, Srinivasa (1914). "Modular Equations and Approximations to π". *Quart. J. Pure App. Math*. **45**: 350–372. ISBN 9780821820766.

Pautan luar
-----------

* Kategori berkenaan Elips di Wikimedia Commons


|  |  |
| --- | --- |
| Ikon tunas | Rencana berkaitan matematik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Kelayakan play-off** Piala AFC 2016 dipertandingkan bagi merebut empat tempat daripada 32 tempat di peringkat kumpulan.

Perlawanan
----------

### Pusingan play-off

| Pasukan 1 |  Jaringan  | Pasukan 2 |
| --- | --- | --- |
| Zon Asia Barat |
| **Al-Hidd** Bahrain | 2 – 0 | Pakistan K-Electric |
| **Tripoli** Lubnan | 0 – 0 (s.m.t) (7 – 6 p) | Kyrgyzstan Alay Osh |
| **Al-Wahda** Syria | 2 – 0 | Turkmenistan Balkan |
| **Ahli Al-Khalil** Negara Palestin | 1 – 0 | Tajikistan Khujand |

  

#### Zon Asia Barat

9 Februari 201618:00 UTC+3

| Al-Hidd Bahrain | 2 – 0 | Pakistan K-Electric |
| --- | --- | --- |
|  |  |  |

Stadium Nasional Bahrain, Manama

---

9 Februari 201613:45 UTC+2

| Tripoli Lubnan | 0 – 0 (s.m.t.) | Kyrgyzstan Alay Osh |
| --- | --- | --- |
|  | Laporan |  |
| Penalti |
|  | 7–6 |  |

Stadium Perbandaran Tripoli, TripoliKehadiran: 4,000Pengadil: Ahmed Abu Bakar Al Kaf (Oman)

---

9 Februari 201614:15 UTC+3

| Al-Wahda Syria | 2 – 0 | Turkmenistan Balkan |
| --- | --- | --- |
| Reja Rafe Goal 17' Khaled Almbayed Goal 53' | Laporan |  |

Stadium Perbandaran Saida, SidonKehadiran: 80Pengadil: Crishantha Dilan Perera (Sri Lanka)

---

9 Februari 201616:00 UTC+3

| Ahli Al-Khalil Negara Palestin | 1 – 0 | Tajikistan Khujand |
| --- | --- | --- |
| Mahmoud Wadi Goal 22' | Laporan |  |

Stadium Dura, HebronKehadiran: 5,000Pengadil: Adham Mohammad Makhadmeh (Jordan)

Penjaring gol
-------------

Rujukan
-------

1. ↑  "AFC Cup 2016 Competition Regulations" (PDF) (dalam bahasa Inggeris). AFC.

Pautan Luar
-----------

* Jadual dan Keputusan Perlawanan (Inggeris)
**Kejatuhan Saigon** merujuk kepada peristiwa penaklukan bandaraya Saigon, ibu negara Vietnam Selatan oleh Tentera Rakyat Vietnam dan Barisan Pembebasan Kebangsaan pada 30 April, 1975. Peristiwa ini menjadi tanda berakhirnya Perang Vietnam dan bermulanya tempoh peralihan yang membawa kepada penyatuan semula Vietnam di bawah pemerintahan Komunis.

Angkatan Vietnam Utara di bawah Jeneral Senior Văn Tiến Dũng memulakan serangan penyudah ke atas Saigon, di bawah pimpinan Jeneral Nguyen Van Toan dengan tembakan artileri berat pada 29 April. Menjelang tengah hari berikutnya, tentera Vietnam Utara telah menduduki titik-titik penting dalam bandar tersebut dan menaikkan bendera di Istana presiden Vietnam Selatan. Bandar ini kemudiannya dinamakan semula "Bandaraya Ho Chi Minh", sempena nama pemimpin komunis Ho Chi Minh. Kejatuhan bandar ini didahului dengan pemindahan hampir kesemua rakyat dan anggota tentera Amerika dari Saigon, bersama-sama dengan puluhan ribu rakyat Vietnam Selatan yang mempunyai hubungan dengan rejim selatan. Pemindahan ini mencapai kemuncaknya dalam Operasi Frequent Wind, yang merupakan pemindahan menggunakan helikopter yang terbesar dalam sejarah. Selain penghijrahan pelarian, berakhirnya perang dan penguatkuasaan undang-undang baru oleh parti komunis telah membawa kepada pengurangan populasi penduduk di bandar tersebut. Pada bulan November 1991, misi perniagaan Jepun mula masuk ke Vietnam secara menggalakkan sejak perjanjian damai Kemboja membuka jalan untuk meleraikan sekatan perdagangan yang dipimpin Amerika Syarikat.

Rujukan
-------

1. ↑  Dunham, George R. and Quinlan, David A. *U.S. Marines in Vietnam: The Bitter End, 1973-1975*.Muka surat 202. History and Museums Division, Headquarters, U.S. Marine Corps, 1990.
2. ↑  Uqbah Iqbal, Sejarah Ringkas Hubungan Ekonomi Vietnam-Jepun, Munich: BookRix GmbH & Co. KG. 2015.

Pautan Luar
-----------

* "Saigon's Finale" - *The New York Times*.
* "1975: Saigon surrenders" - *BBC News*.
* Vietnam Babylift web site
* Fall of Saigon Marine Association
* "White Christmas: The Fall of Saigon" - Dirck Halstead, *The Digital Journalist*.
**Gouda** (disebut /ˈɡaʊdə/ atau /ˈɡuːdə/;, dari Belanda: ***Goudse kaas***code: nl is deprecated  "Keju dari Gouda") adalah keju kuning yang dibuat dari susu lembu. Keju ini diambil namanya daripada bandar Gouda di Belanda, tetapi namanya tidak dilindungi dalam Perlindungan Petunjuk Asal (PDO). Keju Gouda dibuat dan dipasarkan di seluruh dunia.

Pengeluaran
-----------

Keju Gouda dibuat dari susu yang telah dikulturkan dan dipanaskan hingga tauhu susu terpisah dari dadih susu. Sebahagian daripada dadih susunya diambil, dan ditambah air. Proses ini dinamakan "mencuci tauhu susu" dan menjadikan keju yang dihasilkan lebih manis kerana pencucian menghilangkan sebahagian asid laktik. Kira-kira sepuluh peratus daripada campuran itu adalah tahu susu yang telah ditekan ke dalam cetakan bulat untuk beberapa jam. Cetakan ini merupakan perkara utama yang menjadikan bentuk keju Gouda tradisional dan khas. Keju ini kemudian direndam dalam air garam, menyebabkan lapisan luar keju ini mempunyai rasa yang unik dan lalu dikeringkan selama beberapa hari sebelum bersalut untuk mencegah kejunya mengering seluruhnya untuk kemudian diperam. Bergantung pada pengelasan umurnya, keju Gouda dapat diperam daripada beberapa minggu sehingga lebih 7 tahun sebelum sedia dimakan. Semakin tua, rasa manis karamelnya berkembang dan kadang-kadang terdapat sedikit rasa rangup daripada kalsium laktik atau kristal tirosina yang seperti garam.  yang terbentuk dalam keju yang lebih tua.

Asal
----

Bulatan keju Gouda yang terkenal di pasar keju.
Sekarang, istilah "Gouda" adalah nama yang universal dan tidak terbatas pada keju dari Belanda Istilah "Gouda Noord-Hollandse" telah terdaftar di Kesatuan Eropah sebagai Perlindungan Status Geografi. Pejunya sendiri pada awalnya dikembangkan di Gouda yang merupakan wilayah di Holland Selatan, Belanda. Disebabkan itu, nama berdaftar yang merujuk pada Holland Utara kurang tepat. Walaupun begitu, *Noord Holland* adalah kawasan tanah lembu terkemuka di Belanda.

Kepelbagaian
------------

Gouda eksport mempunyai dua jenis, Gouda muda yang berusia antara 1 hingga 6 bulan, berwarna kuning tua dengan bungkus lilin parafin berwarna merah atau kuning. Keju ini mudah dipotong dengan alat pemotong keju.

Gouda eksport yang lebih tua mempunyai rasa pahit tersembunyi yang tajam, namun masih dianggap lebih berkrim dan kadang-kadang dapat dikenali daripada bungkusan lilin parafin hitamnya. Keju dengan rasa kuat ini keras dan kadang-kadang terlalu keras untuk dipotong dengan alat pemotong keju, namun boleh dipotong dengan pisau atau disajikan dalam bentuk potongan dadu bersama pelbagai minuman. Gouda salai, yang merupakan keju proses, dan Gouda Leyden, yang merupakan keju yang berpengalaman, juga merupakan jenis yang popular.

Rujukan
-------

1. ↑  Oxford English Dictionary, Second Edition. 1989.
2. ↑  Merriam-Webster Online Dictionary
3. ↑  *On Food and Cooking*. Harold McGee, 2004. p. 63
4. ↑  Kwaliteit Goudse kaas brokkelt af Diarkibkan 2012-05-30 di archive.today. Retrieved on 2007-12-11. (Belanda)
5. ↑  Noord-Hollandse Gouda. Retrieved on 2007-12-11.

Pautan luar
-----------

* (Inggeris) [Dofino] (aneka resep dengan keju Gouda)
**Kelab Lumba Kuda Selangor** (Jawi: ‏کلب لومبا کودا سلاڠور‎code: ms is deprecated ‎) ialah sebuah kelab lumba kuda yang terletak di Seri Kembangan, Selangor, Malaysia. Lumba kuda di kelab lumba kuda ini diadakan pada setiap hari Sabtu dan Ahad.

Sejarah
-------

Kelab Lumba Kuda Selangor ditubuhkan pada tahun 1896 di Jalan Ampang dengan bernaung di bawah Residen British ketika itu iaitu Frank Swettenham.

Piala Tiga Mahkota
------------------

Kelab Lumba Kuda Selangor mengadakan sebuah rentetan perlumbaan kuda kumpulan 1 yang membentuk Siri Tiga Mahkota Kelab Lumba Kuda Selangor. Perlumbaan ini merangkumi:

1. Piala Emas Tunku (1,200 meter)
2. Piala Emas Selangor (1,600 meter)
3. Piala Emas Sultan Selangor (2,000 meter)

Rentetan perlumbaan ini yang diadakan sejak tahun 2003 masih belum mempunyai seekor kuda pun yang berjaya merangkul gelaran Kuda Tiga Mahkota.

Capaian
-------

Kelab ini terletak tidak jauh dari Serdang, Kajang, Sungai Besi, Puchong, Universiti Kebangsaan Malaysia (UKM), Universiti Putra Malaysia (UPM), Shah Alam, Petaling Jaya, Menara Berkembar Petronas, Salak Selatan, Klang, Subang Jaya, Radio Televisyen Malaysia (RTM), Lapangan Terbang Antarabangsa Kuala Lumpur (KLIA), Pusat Peranginan dan Spa Cyberview (Cyberview Lodge Resort), Putrajaya, Koridor Raya Multimedia (MSC) dan Astro, 

Jalan berhampiran dengan kelab lumba kuda ini ialah Jalan Sungai Besi, Jalan Balakong dan Jalan Kuda Emas. Sungai Besi terletak hanya 1 km sahaja. Lebuh raya berhampiran ialah Lapangan Terbang Sultan Abdul Aziz Shah, Lebuhraya Baru Lembah Klang (NKVE) E1 dan Lebuhraya Persekutuan. Selain itu, kelam lumba kuda ini terletak berdekatan dengan Lebuhraya Damansara-Puchong (LDP) E11, Lebuhraya Kuala Lumpur–Seremban E37, Stesen keretapi Serdang, Plaza Tol KL-Seremban dan Plaza Tol Sungai Besi.

Rujukan
-------

1. ↑  Azharudin Mohamed Dali (2014). "Kuda dalam Masyarakat di Tanah Melayu pada Era Sebelum Merdeka". *Melayu: Jurnal Antarabangsa Dunia Melayu*. Dewan Bahasa dan Pustaka. **7**: 172–191. ISSN 1675-6460.
2. ↑  "Triple Crown Series". *Kelab Lumba Kuda Selangor* (dalam bahasa Inggeris). Dicapai pada 19 November 2021.

Pautan luar
-----------

* Tapak web rasmi Edit this at Wikidata (Inggeris)

|  |  |
| --- | --- |
| Ikon tunas | Rencana mengenai organisasi atau pertubuhan ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana berkaitan kuda ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Will SmithChris Rock
Pada 27 Mac 2022, semasa siaran langsung televisyen Anugerah Akademi ke-94, pelakon Will Smith berjalan di atas pentas dan menampar pelawak Chris Rock di muka apabila beliau menyampaikan Anugerah untuk Dokumentari Terbaik. Sebelumnya, Rock telah menegur isteri Smith, Jada Pinkett Smith, dengan lawak tentang kepalanya yang dicukur. Pinkett Smith, yang menghidap alopesia areata, duduk bersebelahan dengan Smith dan tidak nampak terhibur. Smith kemudian berjalan ke atas pentas dan menampar Rock sebelum kembali ke tempat duduknya dan menengking pada pelawak tersebut, termasuk menggunakan kata kesat. Rock mengulas secara ringkas tentang kejadian tersebut dan kemudian meneruskan majlis tersebut. Kemudian di majlis, Smith terus memenangi Anugerah untuk Pelakon Terbaik atas pelakonan watak jurulatih tenis Richard Williams dalam filem *King Richard*. Dalam ucapan penerimaannya, Smith meminta maaf kepada Akademi dan kepada rakan sekerjanya, tetapi tidak kepada Rock.

Rujukan
-------

1. ↑  Donnelly, Matt (Mac 28, 2022). "Why Will Smith Wasn't Ejected From the Oscars After Chris Rock Slap". *Variety* (dalam bahasa Inggeris). Diarkibkan daripada yang asal pada March 29, 2022. Dicapai pada Mac 29, 2022.
2. ↑  Gajewski, Ryan (March 28, 2022). "Will Smith Tearfully Apologizes to Academy After Chris Rock Oscars Slap". *The Hollywood Reporter* (dalam bahasa Inggeris). Diarkibkan daripada yang asal pada Mac 28, 2022. Dicapai pada Mac 28, 2022.

Templat:Will Smith
Templat:Chris Rock
Templat:Academy Awards
Daun layu pada dahan ara 
**Kelayuan** adalah kehilangan ketegaran pada bahagian tak berkayu tumbuhan. Kejadian ini berlaku apabila tekanan turgor dalam sel tumbuhan tak berlignin jatuh menghampiri sifar akibat air yang berkurangan di dalam sel, disebabkan oleh kadar kehilangan air yang melebihi kadar penyerapan air dalam tumbuhan. Proses kelayuan mengubah suai taburan sudut daun (*leaf angle distribution*, LAD) tumbuhan (atau kanopi) menjadi lebih erektofil (keadaan daun tergantung secara menegak).

Ketersediaan air yang lebih rendah mungkin disebabkan oleh: 

* Keadaan kemarau, apabila kelembapan tanah jatuh bawah paras yang paling sesuai untuk fungsi tumbuhan;
* Suhu jatuh ke paras yang sistem vaskular tumbuhan tidak dapat berfungsi;
* Kemasinan tinggi, menyebabkan air meresap keluar daripada sel tumbuhan dan mencetuskan pengecutan;
* Keadaan tanah yang tepu, menyebabkan akar tidak memperolehi oksigen yang cukup bagi membolehkan respirasi sel, lantas tidak dapat mengangkut air kepada tumbuhan; atau
* Bakteria atau kulat yang menyumbat sistem vaskular tumbuhan.

Kelayuan merendahkan kebolehan tumbuhan untuk bertranspirasi dan tumbuh. Kelayuan kekal boleh membawa kepada kematian tumbuhan. Gejala kelayuan dan hawar menyerupai sesama sendiri.

Dalam tumbuhan berkayu, ketersediaan air yang kurang mampu menyebabkan peronggaan xilem.

Kelayuan terjadi dalam tumbuhan seperti keembung dan ruku-ruku. Kelayuan adalah salah satu kesan daripada hormon perencat tumbesaran tumbuhan iaitu asid absisik. 

Pada cucurbit (labu), kelayuan mungkin disebabkan oleh pengorek jalaran labu (*squash vine borer*).

Rujukan
-------

1. ↑  "Wilting Cucurbits: How to Identify Problems in the Field". *www.ipm.iastate.edu/ipm/hortnews/*. Iowa State University. 2011-08-24. Dicapai pada 2016-08-18.
**Kekurangan vitamin A** (*Vitamin A deficiency*; disingkatkan sebagai **VAD**) atau **hipovitaminosis A** adalah kekurangan vitamin A di dalam darah dan tisu. Hal ini biasa terjadi di negara-negara miskin, terutama di kalangan kanak-kanak dan perempuan dalam usia reproduktif/pembiakan, tetapi jarang dilihat di negara-negara yang lebih maju. Tanda pertama terjadinya VAD ialah rabun senja. Xeroftalmia, keratomalacia dan rabun lengkap juga dapat terjadi kerana vitamin A memainkan peranan utama dalam fototransduksi.

Kekurangan vitamin A adalah penyebab utama kebutaan pada kanak-kanak yang dapat dicegah di dunia, dan sangat penting untuk mencapai Millennium Development Goal untuk mengurangkan kematian pada kanak-kanak. Kira-kira 250,000 hingga 500,000 anak yang kekurangan zat makanan di dunia telah menyebabkan buta, setiap tahun kerana kekurangan vitamin A, sekitar separuh daripadanya mati dalam setahun setelah menjadi buta.

Kelaziman rabun malam akibat VAD juga tinggi di dalam kalangan wanita hamil di banyak negara membangun. VAD juga menyumbang kepada kematian si ibu dan menyebabkan akibat buruk lain semasa kehamilan dan menyusui.

Rujukan
-------

1. 1 2 3 4  "Vitamin A". Micronutrient Information Center, Linus Pauling Institute, Oregon State University, Corvallis. January 2015. Dicapai pada 1 November 2019.
2. ↑  "Micronutrient Deficiencies: Vitamin A". World Health Organization. Dicapai pada 12 September 2019.
3. ↑  "WHO Vitamin A deficiency | Micronutrient deficiencies". Dicapai pada 2008-03-03.
4. ↑  Latham, Michael E. (1997). *Human Nutrition in the Developing World (Fao Food and Nutrition Paper)*. Food & Agriculture Organization of the United. ISBN 92-5-103818-X.
5. ↑  Sommer, Alfred (1995). *Vitamin a Deficiency and Its Consequences: A Field Guide to Detection and Control*. Geneva: World Health Organization. ISBN 92-4-154478-3.
6. ↑  "A world fit for children" (PDF). Dicapai pada 2008-03-03.

Pautan luar
-----------

* Micronutrient Initiative
* UNICEF Data on Vitamin A Deficiency and Supplementation
* Helen Keller International
* A2Z
* World Health Organization Database on Vitamin A Deficiency
* Vitamin A Deficiency Diarkibkan 2017-02-26 di Wayback Machine on IAPB
**Keluarga Barmaki** adalah keluarga bangsawan berbangsa Parsi yang berasal dari Balkh di Bactria. Keluarga ini menjadi pentadbir yang hebat di bawah pemerintahan kerajaaan Abbasiyah di Baghdad. Khalid bin Barmaki telah dilantik sebagai wazir oleh Khalifah al-Saffah iaitu khalifah pertama kerajaan Abbasiyah. Anaknya Yahya telah membantu Harun al-Rashid menjadi khalifah dan menjadi penasihat penting beliau. Nama keluarga Barmaki ada disebut di dalam Hikayat Seribu Satu Malam.

Sumbangan
---------

Keluarga Barmaki asalnya adalah penyokong gerakan Abbasiyah dalam menentang kerajaan Umaiyah. Khalid Barmaki menjadi begitu berpengaruh sehinggakan anaknya Yahya ibn Khalid menjadi wazir kepada Khalifah al-Mahdi (775-785) dan guru kepada Harun al-Rashid (786-809). Anak Yahya iaitu al-Fadl dan Jafar menjadi pegawai tinggi semasa pemerintahan Khalifah Harun al-Rashid. Keluarga Barmaki menjadi penaung kepada bidang sains dan pendidikan yang memberi sumbangan yang besar kepada dunia Islam. Mereka juga adalah perintis kepada pembinaan kilang kertas yang pertama di Baghdad.

Al-Fadl ibn Yahya telah memperkenalkan pemasangan lampu di masjid semasa bulan Ramadhan.

Kejatuhan
---------

Pada tahun 803, Khalifah Harun al-Rasyid menjatuhkan hukuman penjara kepada keluarga Barmaki selepas hilang kepercayaan kepada mereka.
**Keluarga Dursleys**merupakan watak-watak rekaan dalam siri Harry Potter rekaan J. K. Rowling. Mereka merupakan saudara terdekat Harry Potter yang masih tinggal. Untuk memastikan keselamatannya, Harry diletakkan bawah penjagaan mereka semasa bayi lagi oleh Albus Dumbledore. Keluarga Dursleys menetap di 4 Privet Drive, Little Whinging, Surrey, England.

Nama "Dursley" (disebut /ˈdɜːzlɪ/) terbit daripada nama pekan kecil di Gloucestershire, berhampiran tempat kelahiran J. K. Rowling.

Salasilah keluarga Harry Potter
-------------------------------

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|   |   | *Keluarga Dursley* |   |   |   |   |   | *Keluarga Evans* |   |   |   | *Keluarga Potter* |
|
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |   |   |   |
| Marjorie Dursley |   | Vernon Dursley |   | Petunia Evans |   | Lily Evans |   | James Potter |
|   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |  |
|
|   |   |   |   |   |   | Dudley Dursley |   |   |   |   |   | Harry Potter |   |   |
|

Pautan luar
-----------

* (Inggeris)
* (Inggeris)
* (Inggeris)
**Keledang babi** merupakan sejenis tumbuhan yang terdapat di hutan Malaysia serta di negara-negara ASEAN yang lain. 
Nama botaninya *Artocarpus anisophyllus Miq*. 

Keledang babi ini mempunyai dahan yang bercantum dengan daun sekiranya jatuh berguguran di lantai hutan. Pokok ini kebiasaannya tumbuh di kawasan yang dilalui oleh binatang dan manusia. Pokok ini berada dalam famili Moraceae, tetapi tidak mempunyai buah seperti cempedak dan terap nasi yang buahnya boleh dimakan oleh binatang. 

Tumbuhan ini boleh didapati di kawasan hutan di Negeri Sembilan, Johor, Sumatera sehingga ke Borneo. Ketinggian pokok ini boleh mencapai tinggi 100 kaki. Susunan daunnya pula berpinat pada satu ranting.

Rujukan
-------

 1. ↑  INDEX TO SCIENTIFIC NAMES of Tropical Tree Species along with their Vernacular Names

Lihat juga
----------

|  |  |
| --- | --- |
| Senarai pokok | Pokok mangga |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
**Kelasi** adalah satu pekerjaan yang dilakukan seorang individu di laut yang melibatkan perkapalan. Juga, boleh dimaksudkan dengan orang yang mengemudikan kapal atau membantu dalam operasi, penyelenggaraan atau pelayaran dari sebuah kapal. Dengan skop yang luas, ia boleh dikatakan sesiapa yang melibatkan diri didalam atau diatas kapal.

Tugas seorang kelasi ialah memandu kapal/bot, membersih dan mengawasi penyelenggaraan kapal/bot, mengawasi bot di tambatan pelabuhan/jeti dan menjaga kapal/bot di jeti pengkalan.

Selain penggunaan kata nama kelasi, ia juga boleh dikenali sebagai **pelaut**, **materos**, **pelayar**, atau **jurumudi**

Di Malaysia, terdapat institusi pendidikan seperti Akademi Laut Malaysia, dalam melahirkan graduan kelasi yang lebih berkaliber dan berpendidikan tinggi.

Rujukan
-------

1. ↑  *Kamus Besar Bahasa Melayu*.: Penerbitan Utusan, Edisi ekonomi 2002. ISBN 967-61-1335-2.

Pautan luar
-----------

* (Inggeris) Akademi Laut Malaysia (ALAM), Laman web rasmi Akademi Laut Malaysia.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Para pelajar berarak semasa Gerakan Baihua dilancarkan.
**Gerakan 4 Mei** (Cina tradisional: 五四運動; Cina ringkas: 五四运动; pinyin: Wǔsì Yùndòng) ialah gerakan anti-imperialisme, budaya dan politik muncul dengan demonstrasi yang dilakukan oleh para pelajar di Beijing pada 4 Mei 1919. Mereka menentang kerajaan China atas respon lambat kerajaan terhadap Perjanjian Versailles terutamanya masalah Shandong. Demonstrasi ini telah menyemarakkan protes peringkat nasional dan menjadi tanda semangat nasionalisme orang Cina yang meruap-ruap naik untuk perubahan kepada pergerakan politik untuk rakyat dan bukannya hanya untuk golongan elit intelektual.

Penggunaan ini juga merujuk kepada 'Gerakan Budaya Baru' selalunya mengenai tahun di antara 1915-1921.

Latar belakang
--------------

Gerakan 4 Mei merujuk kepada demonstrasi yang dilancarkan oleh pelajar-pelajar di Universiti Peking (Beijing) pada 4 Mei 1919. 

Gerakan ini merupakan kebangkitan nasionalisme rakyat Cina terhadap kegiatan imperialisme yang ditekankan terhadap mereka. Gerakan ini merupakan sebahagian daripada gerakan intektual yang berlaku antara tahun 1917-1923.

Kemunculan Gerakan 4 Mei disebabkan oleh perasaan tidak puas hati terhadap keputusan Perjanjian Versailles yang memihak kepada Jepun. 

Pada 4 Mei 1919, lebih kurang 5000 orang yang terdiri daripada pensyarah dan mahasiswa Universiti Peking (Beijing) mengadakan demonstrasi membantah keputusan Perjanjian Versailles. 

Demonstrasi pelajar mendapat sokongan dan sambutan yang amat menggalakkan daripada rakyat Cina. Perkembangan ini menyebabkan rusuhan dan pemogokan diadakan di seluruh negara. 

Matlamat utama gerakan ini adalah menyelamatkan China daripada ancaman kuasa-kuasa asing.

Tunjuk perasaan besar-besaran
-----------------------------

Tindak balas
------------

Rujukan
-------

Pautan luar
-----------

|  |  |
| --- | --- |
| Ikon tunas | Rencana sejarah ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Sepinggan feijoada yang ringkas.
***Feijoada*** adalah suatu lauk masakan orang Portugis terdiri dari rendidih kacang (*feijão* "kacang") dengan daging-daging lembu dan babi disajikan dengan nasi dan pelbagai jenis sosej. Ia biasanya disediakan di Portugal serta kawasan yang pernah dijajahnya seperti Brazil, Angola, Tanjung Verde, Guinea-Bissau, Mozambique, pulau Timor di Indonesia (Timor Barat dan Timor Leste), Goa di India, dan Macau; cara memasak lauk ini mempunyai sedikit beza dari negara ke negara.

Sejarah
-------

Pemasakan rebusan daging dengan sayur-sayuran yang berasal dari feijoada dari Provinsi Minho utara Portugal adalah tradisi milenari Mediterania yang dapat ditelusuri ketika askar-askar empayar Rom menjajah tanah Iberia. Terdapat juga banyak hidangan yang sama sifat datang dari pengaruh para askar yang singgah atau menakluk kawasan-kawasan ini.

*Fejioada* pertama kali tercatat kewujudannya di Brazil dari suatu keluaran akhbar *Diário de Pernambuco* di kota Recife bertarikh 2 Mac 1827. Ada cerita yang menyatakan kononnya masakan ini mula wujud di Brazil seiring dengan pemakanan para hamba abdi yang menggunakan kacang hitam dan sisa daging babi diberikan tuan-tuan mereka termasuk kaki, telinga, ekor, dan bahagian lain yang dilihat tidak diingini seisi keluarga tuan-tuan mereka. Namun perkara tersebut didangkal sebaliknya datang dengan perkenalan kacang hitam oleh peneroka Eropah di Brazil yang memanfaatkan ia sebagai makanan ruji di mana cara pemakanan pada zaman ini dicatatkan berbeza dalam kalangan golongan atasan dan miskin: golongan atasan sangat menikmatinya dengan pelbagai jenis daging dan sayur-sayuran manakala masyarakat miskin dan hamba biasanya memakan campuran kacang hitam dan tepung ubi kayu.

Rujukan
-------

1. ↑
2. ↑  "Archived copy". Diarkibkan daripada yang asal pada 2016-06-02. Dicapai pada 2016-02-09.CS1 maint: archived copy as title (link)
3. ↑  "A feijoada não é invenção brasileira. Todo mundo acha que os inventores foram os escravos. Mas o prato já era apreciado na Europa desde os tempos do Império Romano". Super Interessante. Dicapai pada 10 September 2016.
4. ↑  "O mito da feijoada, cuja real origem é lusitana". UOL educação. Dicapai pada 10 September 2016.
5. ↑  Elias, Rodrigo. "Feijoada: A short history of an edible institution." *Flavors from Brazil.* Brasília: Ministry of External Relations, 2008. "Archived copy" (PDF). Diarkibkan daripada yang asal (PDF) pada 22 Februari 2016. Dicapai pada 23 Februari 2016.CS1 maint: archived copy as title (link)
Gerak Silat Lian adalah sejenis cara mempertahankan diri yang berasal dari Yunnan. Nama asal persilatan ini ialah Lian Yunnan, Buah Pukul Mersing, atau Lian 13. Ia telah mula bertapak di Tanah Melayu dengan dibawa oleh Syed Abdul Rahman pada Februari 1897 di Bandar Maharani, Muar, Johor. [*perlu rujukan*]

Gerak Silat Lian ini dikembangkan di Kuantan, Pahang oleh Nazri Bin Hussin,[*perlu rujukan*] di mana beliau telah mempelajari silat ini daripada Salleh Bin Mamat yang berasal dari Kampung Ibai, Kuala Terangganu, dan tinggal di Kampung Tanjung Api, Kuantan, Pahang. 

Salleh Bin Mamat telah mempelajari Silat Lian daripada Hassan Bin Salleh di Kampung Mengambang, Telipot, Kuala Terengganu dalam tahun 1950-an. Hassan Bin Salleh pula telah belajar Silat Lian di Kampung Belimbing Juling, Endau, Johor daripada Ali Bin Kassim dalam tahun 1940-an.[*perlu rujukan*]

Nazri Bin Hussin mula belajar silat ini pada tahun 1964 di Kampung Tanjung Api, Kuantan, Pahang. Beliau juga sempat mengambil ketetapan gerak laku Silat Lian daripada Ali Bin Kassim dalam tahun 1986 hingga 1987

Nazri bin Hussin telah di iktiraf sebagai Pembantu Gelanggang (Guru Kake) pada tahun 1965 hingga 1985 sebelum dilantik sebagai Guru Kanan dan Guru Utama. Pusat perkembangan dan pentadbiran silat ini adalah di 
Kuantan, Pahang. Silat ini telah didaftarkan secara rasmi pada 19 Disember 1996 dan kenali dengan nama Pertubuhan Gerak Silat Lian Malaysia ( PGSLM ).
Sila layari www.pgslm.org

  

 (sila tonton video ini)
Peta Empayar Rom dibawah Hadrian, menunjukan lokasi **Gepidae**
Gepidia, 539-551
**Gepid** (Latin: *Gepida*code: la is deprecated ) merupakan suku Goth Jerman Timur yang terkenal dalam sejarah disebabkan mengalahkan Hun setelah kematian Attila. Negara Gepid umumnya dikenali sebagai **Gepidia** atau **Kerajaan Gepid**, yang wilayahnya meliputi Romania, Slovakia, Hungary dan Serbia modern.

Gepid pertama kali disebutkan pada tahun 260 ketika mereka menyerang Dacia.

Rujukan
-------

1. ↑  Jordanes, *Getica*, XII.74: *Haec Gotia, quam Daciam appellavere maiores, quae nunc ut diximus Gepidia dicitur* ("This Gothia, which our ancestors called Dacia, we now call Gepidia.").

Pautan luar
-----------

* Map of Gepidia
* Map of Gepid Kingdom
* Kingdom of the Gepids - location map

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Elina Nechayeva** (Estonia: *Elina Netšajeva*code: et is deprecated ; lahir 10 November 1991) merupakan seorang penyanyi soprano Estonia. Beliau telah mewakili Estonia dalam *Eurovision Song Contest 2018* di Lisbon, Portugal, menerusi lagu "La forza".

Kerjaya
-------

Pada tahun 2009, Nechayeva telah muncul buat pertama kali dalam *Eesti otsib superstaari* (musim ketiga), namun telah tersingkir di pusingan awal. Beliuau merupakan pelajar Sekolah Perancis Tallinn yang menamatkan pelajarannya pada tahun 2011. Beliau kemudiannya menyertai pertandingan *Klassikatähed 2014* dan berjaya menjadi salah seorang daripada tiga orang peserta akhir. Pada tahun 2016, beliau telah tamat belajar di Akademi Muzik dan Teater Estonia dalam bidang nyanyian klasik. Nechayeva bersama-sama dengan Marko Reikop telah menjadi hos kepada semi-final *Eesti Laul 2017*. Pada 3 Mac 2018, Nechayeva memenangi *Eesti Laul 2018* menerusi sebuah lagu berbahasa Itali, "La forza", dan beliau telah mewakili Estonia dalam Eurovision Song Contest 2018.

Peribadi
--------

Pada Disember 2017, beliau telah mengubah ejaan namanya dari Netšajeva kepada Nechayeva, dengan sebutan yang sama.

Beliau merupakan berdarah campuran Rusia, Chuvash dan Estonia; dan menjadi peserta berdarah Chuvash pertama dalam Eurovision.

Rujukan
-------

1. 1 2  "Elina Nechayeva". Eda Zahharova Music Agency. Dicapai pada 19 February 2018.
2. ↑  "La forza". ERR, January 2018
3. ↑  "Räppi, poppi ja klassikat: Eesti Laul 2018 poolfinalistid on selgunud!". *menu.err.ee* (dalam bahasa Estonian). Eesti Laul. 10 November 2017. Dicapai pada 19 February 2018.CS1 maint: unrecognized language (link)
4. ↑  Mercereau, Damien (7 March 2018). "Eurovision 2018 : Elina Nechayeva, une chanteuse d'opéra pour l'Estonie" (dalam bahasa Perancis). Le Figaro. Dicapai pada 9 March 2018.
5. ↑  "Eesti Laulu poolfinalist Elina Netšajeva muutis nime". *delfi.ee*. Dicapai pada 6 May 2018.
6. ↑
7. ↑

  


| Kawalan kewibawaan Sunting ini di Wikidata |
| --- |
| Perpustakaan negara | 
* Jerman

 |
| Lain-lain | 
* MusicBrainz (artis)

 |